Decizia etapei de încadrare

**Proiect afisat site APM Iasi în data de 20.03.2017**

Ca urmare a solicitării de emitere a acordului de mediu adresate de S.C. CAPRA NOASTRA S.R.L cu sediul în jud. Iasi, mun. Iasi, Calea Chisinaului nr. 29, Corp C40, parter, înregistrată la APM Iasi, cu nr. 2708/15.03.2017 ,în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare,

### Agenţia pentru Protecţia Mediului Iasi decide, ca urmare a consultărilor desfăşurate în cadrul şedinţei Comisiei de Analiză Tehnică din data de 17.03.2017 că proiectul „Fabrica de bere ” propus a fi amplasat în jud. Iasi, mun. Iasi, Calea Chisinaului nr. 29, Corp C40, parter

**nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

I. Motivele care au stat la baza luării deciziei etapei de încadrare în procedura de evaluare a impactului asupra mediului, conform criteriilor de selecţie din Anexa nr.3 a h.G. 445/2009, sunt următoarele:

**1**. Proiectul se încadrează în prevederile H.G.445/2009, anexa nr.2, pct. 10, lit.a) (proiecte de dezvoltare a unităţilor/zonelor industriale).

**2. Caracteristicile proiectului:**

a) mărimea proiectului – Proiectul prevede amplasarea intr-un spatiu amenajat (Su-500 mp), a echipamentelor/instalatiilor/utilajelor specifice pentru realizarea activitatii de producere a berii.

Se propune compartimentarea spatiului pentru realizarea fluxului tehnologic astfel:

Spatiu show room - m96 mp

spatiu de productie - productia si maturarea berii - 156 mp

camera tehnica destinata prepararii apei demineralizate - 12 mp

camera de depozitare si fermentare finala a berii - 24 mp

depozit produse materii prime si materiale - 36 mp

depozit produse obtinute - 36 mp

depozit ambalaje- 106 mp

birou - 36 mp

vestiar - 22 mp

SAS auto - 36 mp

***Capacitatea de producţie*  *proiectată*: 150 l bere/zi; 3000 l bere/lună ( 360 hl/an);**

***Descrirea instalaţiilor şi a fluxurilor tehnologice*:**

*Prepararea apei**utilizată în procesul de producţie a berii:*

* Instalaţie de filtrare cu cărbune activ pentru declorinarea apei. Capacitatea de tratare: Q=500 l/h ( 4000 l/zi):
* Instalaţie de dedurizare a apei prin osmoză inversă. Capacitatea de tratare: Q=500 l/h ( 4000 l/zi):

*Procesarea malţului* ***:*** se realizează în vasul *„ MASH 2” (*Capacitatea vasului: V= 650 l)

*Obţinerea mustului de bere, cu sau fără adaos de nemaltificate, apă şi hamei*:

* *Măcinarea malţului şi a altor cereale* (grâu)- se realizează cu ajutorul unei mori acţionate electric. Capacitatea de măcinare= 500 kg/h; Pinstalată= 1,10 KW.
* *Plămădirea pentru obţinerea soluţiei de extract*
* *Filtrarea mustului primitiv*
* *Fierberea mustului de bere :*

Fierberea mustului de bere se realizează în vasul *„ MASH 1”.* (Capacitatea vasului: V= 650 l).

* *Răcirea mustului de bere / limpezirea mustului fiert:* se realizează până la temperatura de 6-7 °C.

Răcirea mustului se realizează prin intermediul unui schimbător de căldura în plăci - agent de racire utilizat - antigel diluat. Răcirea se realizează în circuit închis: recircularea agentului termic se realizează cu ajutorul unei pompe Q=3mc/h ( P= 0,8 KW). Răcirea agentului termic se realizează prin intermediul unui ciler care utilizează Freon ecologic.

Agentul termic ( antigelul) se depozitează într-un rezervor de stocare V= 1800 l.

După răcire, mustul de bere este transferat în fermentatoare- 6 buc. ( vase din inox) :

* Capacitatea vaselor: V= 650 l/buc.
* Capacitatea de procesare= 500 l/buc

*Fermentarea primară şi însămânţarea cu drojdie de bere*

*Fermentarea secundară:*

*Filtrarea berii*:

*Maturarea berii:*

* Nr. vase maturare (BBT)= 4 buc.
* Capacitatea vaselor: V= 650 l/buc.

*Clătirea (prespălare)a sticlelor de în care se îmbuteliază berea :*  Se realizează cu apă curată şi soluţie diluată de apă oxigenată ( dezinfectant).

*Îmbutelierea berii.*

Se realizează cu masini automate de imbuteliat. Sticlele îmbuteliate cu bere se lasă să mai fermenteze în sticlă timp de 2-3 săptămâni, în funcţie de sortimentul de bere dorit. Etichetarea se realizează automat . Sticlele se aseaza in ambalaje de plastic si sunt depozitate în spaţiul special destinat

* Capacitatea de îmbuteliere - 1200 sticle/zi
* Mod de ambalare: semiautomat
* Contrapresiunea se realizează cu dioxid de carbon ( CO 2 ); P= 0,50 barri.

*Livrarea la beneficiari ( comercializarea berii)*

 b) cumularea cu alte proiecte – Nu este cazul

c) utilizarea resurselor naturale - pentru implementarea proiectului nu se utilizează resurse naturale regenerabile;

d) Producţia de deşeuri:

 - deşeurile rezultate în urma execuţiei lucrărilor obiectivului se vor depozita selectiv pe categorie de deşeu în containere speciale şi vor fi predate la societăţi autorizate în colectare/ valorificare/eliminare

e) emisiile poluante, inclusiv zgomotul şi alte surse de disconfort:

* vor fi generate de utilajele şi mijloacele de transport, pe perioada de realizare şi funcţionare a proiectului; în zona amplasamentului nu sunt locuinţe;
* autovehiculele şi utilajele folosite pentru executarea lucrărilor, vor respecta condiţiile impuse prin verificările tehnice periodice în vederea reglementării din punct de vedere al emisiilor gazoase în atmosferă ;

**2. Localizarea proiectului**

2.1. utilizarea existentă a terenului – mun. Iasi, Calea Chisinaului nr. 29, Corp C40, parter - spatiu inchiriat de la SC RIJT CO SRL .

 2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul.

2.3.capacitatea de absorbţie a mediului, cu atenţie deosebită pentru:

a) zonele umede – nu este cazul

b) zone costiere – nu este cazul

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – Nu este cazul

f) zonele de protecţie speciale- nu este cazul

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) ariile dens populate - nu este cazul;

i) peisajele cu semnificaţie istorică, culturală şi arheologică – nu este cazul;

**3. Caracteristicile impactului potenţial**

- extinderea impactului – local, numai în zona de lucru, pe perioada execuţiei obiectivului;

- natura transfrontieră a impactului – lucrările propuse nu au efecte transfrontieră;

- mărimea şi complexitatea impactului – impact redus, pe perioada execuţiei proiectului obiectivului;

- probabilitatea impactului – redusă, numai pe perioada executiei proiectului;

-durata, frecvenţa şi reversibilitatea impactului – redusă, numai pe perioada de executare a proiectului;

**Condiţiile de realizare a proiectului:**

**Modul de asigurare a utilităţilor**

**1. Alimentare cu apă** – *A****limentarea cu apă potabilă*** se asigură prin branşament din reţeaua de alimentare existentă în spaţiul închiria. Sursa: SC APA VITAL SA Iaşi. Conform prevederilor contractului de închiriere, titularul proiectului/ activităţii înregistrează(contorizează) consumul de apă şi plăteşte contravaloarea acestuia proprietarului spaţiului.

*Necesarul de apă: Q szimax= 1,62 mc/zi*

**2. Evacuarea apelor uzate –**Se realizează prin racord la reţeaua de canalizare din incinta de amplasament a clădirii în care este închriat spaţiul.

*Q uzimax***=***0,50mc/zi*

**3. Alimentare cu energie electrică –** se va realiza prin racord la reţeaua de alimentare cu energie electrică existentă in zona de amplasament

**4. Alimentare cu gaze naturale**

- se va realiza din reteaua existenta in zona pentru functionarea centralei termice ;

**Protecţia calităţii apelor**

*În perioada executării lucrărilor de montaj/asamblare a echipamentelor/ instalaţiilor/ utilajelor*: Nu este cazul

*În perioada de funcţionare* : *Consum tehnologic*: igienizări spaţii şi utilaje/ instalaţii.  *Quzi max=0,180 mc/zi*; *Consum igienico- sanitar Quzi max=0,320 mc/zi*;*.* Evacuarea apelor uzate se realizează, prin intermediul reţelei de canalizare din incintă, în reţeaua de canalizare aparţinând SC APA VITAL SA Iaşi.Caracteristicile apelor uzate respectă condiţiile de evacuare a apelor uzate în reţelele de canalizare ale localităţilor, conform prevederilor HG nr 352/2005-NTPA-002/2005:

* *pH*= 6,5-8,5 unităţi de pH;
* *materii în suspensie*: max. 350 mg/dmc;
* *consum biochimic de oxigen (CBO5)*=max. 300 mgO 2/dmc;
* *consum chmic de oxigen (CCOCr)=* max. 500 mgO 2/dmc;
* *azot amoniacal (NH4)=* max. 30 mg/dmc;
* *fosfor totlal* (P)= max 5,0 mg/dmc;
* *sulfuri şi hidrogen sulfurat (S 2+)= 1,0 mg/dmc*;
* *alte caracteristici şi alţi poluanţi conform prevederilor NTPA 002/2005.*

 *Verificarea caracteristicilor apelor uzate se va realiza la solicitarea autorităţilor de monitorizare şi control.*

**Protecţia calităţii aerului**

*Sursele de poluare pentru aer*:

*În perioada executării lucrărilor de construcţie*:

* *Surse mobile*: Circulaţia mijloacelor auto ce asigură aprovizionarea cu echipamentele/ instalaţiile/ utilajele, materialele specifice necesare activităţilor specifice de montaj.

*Poluanţi specifici proveniţi din arderea gazele de eşapament* -conform *STAS 12574- “Aer în zone protejate. Condiţii de calitate”:* monoxid de carbon (CO)= max. 2,0 mg/mcN; dioxid de carbon( CO 2 ), oxizi de azot (NOx)= max. 0,10 mg/mcN; oxizi de sulf (SOx)= max. 0,03 mg/mcN.

* *Surse nedirijate- difuze:* Nu este cazul:

*În perioada de funcţionare*: *Emisii de poluanţi specifici provenite din surse staţionare*

*Producerea aburului în instalaţia de generare a aburului:*

Combustibil utilizat: Gazul metan; QCH4= 3,0 mc/h; Q gaze arse= 36,0 mc/h

 Evacuarea gazelor arse se realizează prin intermediul unui coş de dispersie: H= 2,0m; Φ= 110 mm; Evacuarea aburului - se realizează prin intermediul unei tubuluri de evacuare L= 13m:, Φ= 100 mm

*Poluanţi specifici:*

* *Pulberi= max. 5 mg/mcN; ( Q=0,18 g/h);*
* *Monoxid de carbon (CO)= max. 100 mg/mcN ( Q= 0.36 g/h);*
* *Oxizi de sulf ( SOx) ( exprimaţi în SO2)= max. 35 mg/mcN ( Q) 1,26 g/h);*
* *Oxizi de azot ( NOx) ( exprimaţi în NO2)= max. 350 mg/mcN ( Q) 12,60 g/h);*

*Valorile maxime admise se raportează la un conţinut în oxigen a efluenţilor gazoşi de 3%vol.*

***Protecţia împotriva zgomotului şi vibraţiilor:***

*În faza de execuţie a lucrărilor* de montaj/asamblare a echipamentelor, instalaţiilor/ utilajelor de producţie, se iau măsuri pentru atenuarea zgomotelor şi vibraţiilor produse de activităţile efectuate, urmărindu-se ca nivelul de zgomot înregistrat să se încadreze în limitele prevăzute de normativele în vigoare. În conformitate cu prevederile STAS 10009/1988 privind acustica urbană, nivelul de zgomot rezultat din desfăşurarea activităţilor specifice de montaj/ asamblare, nu va depăşi, la limita incintei obiectivului, valoarea maximă de 65dB (A9- curba de zgomot 60.

***Protecţia calităţii solului:***

*În perioada executării lucrărilor de montaj/asamblare echipamente/ instalaţii/ utilaje:* Nu sunt surse de poluare a solului.

Proiectul prevede luarea măsurilor tehnice ce se impun pentru prevenirea poluării solului cu carburanţi şi uleiuri în timpul lucrului şi staţionării mijloacelor auto/utilajelor, ca urmare a funcţionării necorespunzătoare a acestora.

*În perioada de funcţionare a obiectivului:*

*Surse potenţiale de poluare a solului:* Nu sunt surse de poluare a solului.

***Gospodărirea deşeurilor:***

*În perioada executării lucrărilor de montaj*

*Deşeuri produse:*

* *Deşeuri de ambalaje*: deşeuri din material plastic, carton; deşeuri metalice. Se colectează selectiv, în containere specializate, se depozitează temporar în incinta obiectivului şi se predau la operatori autorizaţi în vederea valorificării/eliminării finale.

Gestinarea ambalajelor şi a deşeurilor de ambalaje se va realiza cu respectarea prevecerilor Legii nr. 249/2015 privind modalitatea de gestionare a ambalajelor şi a deşeurilor de ambalaje.

* *Deşeuri de tip menajer*: se colectează selectiv, se depozitează temporar pe amplasament, în containere specializate şi se predau la operatori autorizaţi în vederea valorificării/eliminării
* peratori autorizaţi pentru valorificarea/eliminarea finală.

**Dispoziţii finale:**

Titularul proiectului are obligaţia de a notifica APM Iasi dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Se va anunţa APM Iasi data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor

La finalizarea realizarii proiectului de investitie, inainte de punerea in functiune, operatorul/titularul va obtine autorizatia de mediu.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluarea adecvată***.

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

|  |  |
| --- | --- |
|   DIRECTOR EXECUTIV, |   SEF SERVICIU AVIZE, ACORDURI, AUTORIZATII, |
|  ing. Victor Bogdan DAVIDEANU |  ing. Irina SIMIONESCU |